તા.૨૫.૦૨.૨૦૧૨ ને સવારે ૭.૦૦ વાગે સુરત સ્થિત મારા મિત્ર શ્રી નવનિતભાઈ પટેલ સાથે તેમના ગામ કુડસદ ગામની મુલાકાત નો કાર્યક્રમ નિર્ધારિત હતો અને તે મુજબ ભાઈ શ્રી નવનિતભાઈએ આગલી રાત્રે ફોન કરીને વહેલા તૈયાર થવા જણાવી દીધુ હતુ. કુડસદ ગામની મુલાકાત નો મુખ્ય ઉદ્દેશ નહેરો ના પાણીના યોગ્ય સંચાલન માટે ચાલતી પીયત મંડળીઓ વિશે જાણવાનો,શેરડીની ખેતી જોવાનો તેમજ ગ્રામજનો ચાલતા સમગ્ર ગામ માટેના RO Water Plant વિશે જાણકારી મેળવવાનો હતો.